Author: administrator
Last saved by: koki
Company: Abyss

Dôvodová správa

A. Všeobecná časť

Návrh nariadenia vlády Slovenskej republiky, ktorým sa vyhlasuje záväzná časť Vodného plánu Slovenska obsahujúca  program opatrení na dosiahnutie environmentálnych cieľov, je vypracovaný na základe uznesenia vlády Slovenskej republiky č. 109 z 10. februára  2010, ktorá uložila v súlade s § 14 ods. 3 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov ministrovi životného prostredia vypracovať a predložiť na ďalšie legislatívne konanie návrh nariadenia vlády Slovenskej republiky, ktorým sa vyhlási program opatrení Vodného plánu Slovenska ako jeho záväzná časť.
Návrh nariadenia vlády Slovenskej republiky je vypracovaný podľa  § 14 ods. 3  zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení  zákona č. 384/2009 Z. z. a § 
Návrhom nariadenia vlády Slovenskej republiky sa ustanovuje program opatrení, ktorý je  
nástrojom na dosiahnutie stanovených cieľov smernice 2000/60/ES Európskeho parlamentu a Rady, ktorou sa ustanovuje rámec pôsobnosti pre opatrenia spoločenstva v oblasti vodného hospodárstva (Rámcovej smernice o vode). Program opatrení je navrhovaný vo vzťahu k cieľom do roku 2015 stanoveným na národnej úrovni a úrovni medzinárodného povodia Dunaj v štruktúre odpovedajúcej určeným významným vodohospodárskym problémom. Program opatrení obsahuje najmä základné opatrenia, ktorých realizáciu vyžaduje plnenie záväzkov vyplývajúcich z iných smerníc resp. záväzkov Slovenskej republiky dohodnutých v rámci prechodných období, zakotvených v Spoločnej pozícii Európskej únie Slovenskej republike), ostatné základné opatrenia vyplývajúce z Rámcovej smernice o vode a čiastočne doplnkové opatrenia. 
Návrh nariadenia vlády Slovenskej republiky nebude mať dopad na štátny rozpočet. Potrebné finančné prostriedky budú zabezpečené v rámci schválených limitov výdavkov kapitoly Ministerstva životného prostredia Slovenskej republiky  alebo iných dotknutých kapitol na príslušný rozpočtový rok, bez zvýšených dôsledkov na rozpočet verejnej správy. 
Pre prvé plánovacie obdobie do roku 2015 program opatrení nepredpokladá zvýšené nároky na rozpočty samosprávnych krajov. Náklady na opatrenia týkajúce sa plnenia záväzkov vyplývajúcich zo smernice 91/271/EHS, ktorú Rámcová smernica o vode zastrešuje, môžu mať dopad na rozpočty obcí (spolufinancovanie projektov), avšak ich výška  sa  nedá v súčasnosti odhadnúť, nakoľko bude závisieť od predkladaných projektov..
Realizácia niektorých opatrení môže mať minimálny dopad na hospodárenie podnikateľskej sféry a iných právnických osôb, tento sa však nedá v súčasnosti odhadnúť. Súvisí to so skutočnosťou, že v rámci Európskej únie bol v zmysle požiadaviek Rámcovej smernice o vode zavedený nový prístup pre hodnotenie stavu vôd, čo je premietnuté aj  do Vodného plánu Slovenska, v dôsledku ktorého môžu vzniknúť požiadavky na podnikateľskú sféru napr. zmena rozsahu alebo zmena prípustných hodnôt sledovaných ukazovateľov vo vypúšťaných odpadových vodách. 
Realizácia programu opatrení na dosiahnutie „dobrého stavu“ vôd vytvára možnosti pre rozvoj podnikateľských aktivít pôsobiacich v oblasti životného prostredia (prieskumné a sanačné práce, rekonštrukcia technologických zariadení, výstavba rybovodov a iné).
Program opatrení je v súlade s prioritami a cieľmi hospodárskej politiky. Je zostavený tak, aby dopady na ekonomiku Slovenska z titulu jeho zavedenia boli čo najnižšie. Zavedenie programu opatrení bude v súlade s možnosťami, ktoré Rámcová smernica o vode poskytuje etapizované do dlhšieho časového obdobia (do roku 2015, roku 2021 resp. až 2027).
Návrh nariadenia vlády je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, s medzinárodnými zmluvami, ktorými je Slovenská republika viazaná, ako aj s právom Európskej únie.